Mil Mi-2

Mil Mi-2 (v kóde NATO: „Hoplite“) je ruský (pôvodne sovietsky) viacúčelový ľahký vrtuľník skonštruovaný v Moskovskom vrtuľníkovom závode M. L. Mila začiatkom 60. rokov 20. storočia. Napriek tomu, že ide o sovietsku konštrukciu, stroj bol vyrábaný výhradne v závode PZL vo Świdniku v Poľsku. Výroba skončila v roku 1985. Vyrobilo sa približne 7 200 kusov. Vrtuľník Mi-2 sa požíval na civilné aj vojenské ciele. Vznik a vývoj Začiatkom 60. rokov 20. storočia sa v ZSSR začal proces vývoja nových vrtuľníkov ľahkej a strednej triedy. Konštrukčná kancelária M.L. Miľa, povzbudená úspechom pri konštrukcii dovtedy najväčšieho vrtuľníka na svete - Mi-6, sa pustila do návrhu nového stroja. Za základ nových vrtuľníkov ľahkej a strednej triedy im poslúžili zastarávajúce vrtuľníky Mi-1 a Mil Mi-4, ktoré mali byť upravené na pohon novými turbohriadeľovými motormi. Stroj Mi-2 vznikol v dôsledku snáh o modernizáciu zastarávajúceho vrtuľníka Mi-1, ktorého piestový motor AI-26V v tej dobe nespĺňal požiadavky. Neskorší návrh počítal s inštaláciou dvoch motorov a použitím čo najväčšieho počtu súčastí Mi-1 (napr. prevodovka, rotor atď.). Počet zmien však bol natoľko veľký, že Mi-2 sa od svojho predchodcu podstatne líšil. Nový prototyp niesol označenie V-2. Prototyp V-2 ľahšej triedy bol koncipovaný ako dvojmotorový napriek tomu, že v tom čase vrtuľníky tejto hmotnostnej kategórie boli koncipované ako jednomotorové. M.L. Miľ pôvodne predpokladal, že vrtuľník Mi-2 bude prevažne používaný v poľnohospodárstve, doprave a v zdravotníctve. V januári 1961 bol príslušnou komisiou schválený model Mi-2 a koncom februára boli dodané výkresy prototypov. Prvý let prototypu sa uskutočnil v septembri 1961 a trval 15 minút. Počas letových skúšok bol Mi-2 pilotovaný G. Alferovom a B. Anopovom, pričom prvý bol poverený letovými skúškami poľnohospodárskej verzie a druhý dopravnej verzie. Na jar 1962 sa uskutočnili niekoľkomesačné skúšky poľnohospodárskej verzie pri kolchoze neďaleko od Moskvy, ktoré mali preveriť všetky aspekty prevádzky nového stroja. Koncom roka 1962 začal ZSSR rokovania s Poľskom, ktoré sa týkali možnosti sériovej výroby vrtuľníkov Mi-2 v továrni WSK-Świdnik. Poľsko malo dobré skúsenosti už z predošlej sériovej výroby vrtuľníkov Mi-1, ktoré boli označované tiež ako SM-1. Vďaka týmto faktom bola v januári 1964 podpísaná medzivládna dohoda medzi ZSSR a PĽR o odovzdaní práv na ďalší vývoj a predaj poľskému leteckému priemyslu. V ZSSR sa nemali vyrábať ani motory GTD-350. Zmluva stanovovala dodanie požadovaného počtu Mi-2 pre ZSSR, dodávky náhradných dielov a motorov. Konštrukčná kancelária M.L. Miľa zároveň napomáhala pri zavádzaní sériovej výroby v Poľsku. Prvý poľský Mi-2 vzlietol 4. novembra 1965 s posádkou Wiesław Mercik, Kazimierz Moskwicz a Henryk Jaworski. Od roku 1966 prebiehala sériová výroba naplno. Operačné nasadenie Stroj bol od začiatku projektovaný ako viacúčelový typ. Existovali vojenské, dopravné, poľnohospodárske, nákladné, zdravotnícke a cvičné verzie. V letectve ZSSR slúžil od roku 1965. Jeho vojenská modifikácia slúžila ako ľahko pancierovaný transportný vrtuľník, ktorý je schopný leteckého sprievodu s výzbrojou rakiet kalibru 57 mm a kanónom kalibru 23 mm. Používatelia Vojenskí Afganistan Afganské vzdušné sily Albánsko Alžírsko Arménsko Azerbajdžan Bielorusko Bulharsko Česko-Slovensko Česko Vzdušné sily armády Českej republiky Džibutsko Estónsko Etiópia Gruzínsko Ghana Indonézia India Irak Juhoslávia Kambodža KĽDR Lotyšsko Litva Líbya Libéria Lesotho Maďarsko Mongolsko Mexiko Mjanmarsko Nikaragua NDR Poľsko Peru Rusko Slovensko Vzdušné sily Slovenskej republiky Sovietsky zväz Vojenské vzdušné sily ZSSR Sýria Ukrajina USA Civilní Bulharsko Estónsko Maďarsko Poľsko Turecko Sovietsky zväz USA Špecifikácie (Mi-2T) Technické údaje Posádka: 1 Kapacita: 8 cestujúcich alebo 2 ležiaci a 2 sediaci pacienti alebo 700 kg vnútorného alebo 800 kg vonkajšieho nákladu Dĺžka: 11,90 m Priemer rotoru: 14,60 m Priemer vyrovnávajúceho rotoru: 2,70 m Výška: 3,70 m Plocha rotoru: 167 m² Hmotnosť prázdneho vrtuľníka: 2 372 kg Vzletová hmotnosť: 3 550 kg Maximálna vzletová hmotnosť: 3 700 kg Pohonná jednotka: 2 × turbohriadeľový motor Klimov GTD-350, každý s výkonom 298 kW Výkony Maximálna rýchlosť: 220 km/h Cestovná rýchlosť: 185 km/h Dolet: 420 km Dostup: 3 800 m Stúpavosť: 4,5 m/s Zaťaženie rotoru: 21 kg/m² Pomer výkon/hmotnosť: 170 W/kg Bibliografia Letectvi & kosmonautika č.13, LII, ročník 1976 March, Peter R., Directory of military aircraft of the world, Cassel&Co, ISBN 1-85409-527-7 Referencie Iné projekty Commons ponúka multimediálne súbory na tému Mil Mi-2